איי הישועה

איי הישועה או איי הברכה (בצרפתית: Îles du Salut) הם קבוצה של שלושה איים געשיים באוקיינוס האטלנטי הנמצאת כ-11 ק"מ מחופי גיאנה הצרפתית. קבוצת האיים מונה את אי השדים, האי המלכותי (שם שכן המרכז האדמיניסטרטיבי של האיים) ואי סן ז'וזף. קבוצת האיים שימשה כמושבת עונשין של צרפת בשנים 1852–1953 ונודעה באכזריות התנאים ששררו בה. בין הנידונים אשר הוגלו לאיים אלו ניתן למנות את אלפרד דרייפוס, אשר ריצה עונש מאסר של עשר שנים על אי השדים ואת אנרי שרייר, אשר ריצה תשע שנות מאסר באיים ולאחר שנמלט פרסם את זיכרונותיו בספר "פרפר". בימינו משתייכים האיים לקומונה הצרפתית קאיין, ופועלים בהם מוזיאונים לתיעוד מושבת העונשין. קישורים חיצוניים איי הישועה, באתר אנציקלופדיה בריטניקה (באנגלית)